Para outras páxinas con títulos homónimos véxase: Planet of the Apes.

***Planet of the Apes*** é un filme estadounidense dirixido por Tim Burton que se estreou no 2001. É un remake do filme de 1968 *O planeta dos simios* que á súa vez está baseado na novela de Pierre Boulle *La planète des singes*. Está protagonizado por Mark Wahlberg, Tim Roth, Helena Bonham Carter, Michael Clarke Duncan, Paul Giamatti, Estella Warren, Cary-Hiroyuki Tagawa, David Warner e Kris Kristofferson. Estreouse o 27 de xullo de 2001. Como parte do elenco, dous actores principais da película orixinal de 1968 aparecen nesta versión: Linda Harrison (orixinalmente Nova) fai un cameo, e Charlton Heston (orixinalmente coronel Taylor) actúa nun papel menor ao longo de toda a película.

Dirixiuna Tim Burton. Os críticos e fans da saga anterior rexeitaron o filme. Especialmente polo final, onde Burton tratou de imitar o efecto que tivo o final da súa predecesora, creando un xiro inesperado, pero que non tivo o efecto esperado. Nos comentarios de Burton no DVD da película, o director suxire que o final tivo a intención de ser unha secuencia de suspense que enganchase á audiencia, para que devandita escena fose resolta nunha secuela da película, pero que debido á non tan grata recepción que tivo este filme, dita secuela nunca se materializou. Debe facerse notar, que o final do remake é en realidade moito máis próximo ao que o libro orixinal describía.

Antes da realización do filme, Tim Burton fixo patente o seu desexo de *reimaxinar* os outros filmes da serie dos simios. Quizais isto tamén influenciou a súa decisión de acudir ao compositor Danny Elfman para que realizase a música da película. Elfman produciu un soundtrack poderoso para a cinta de Tim Burton, salientando coa súa música a natureza bárbara dos simios e o seu planeta.

Sinopse
-------

Ano 2029. Unha estación espacial leva no seu interior varias gaiolas con monos usados como astronautas. Un deles, un chimpancé chamado Pericles, é enviado a explorar unha tormenta electromagnética, pero comete un erro de operación e a súa nave pérdese. Logo de estrelarse ao aterrar nun planeta descoñecido ao intentar rescatar a nave perdida e ao chimpancé Pericles, o impetuoso astronauta Leo Davidson (Mark Wahlberg), atópase atrapado nun mundo salvaxe, onde simios parlantes dominan á raza humana. Os humanos son humillados e maltratados polos simios por consideralos seres inferiores e desprezables, sometidos á escravitude. Desesperado por atopar unha forma de volver a casa, Leo debe evadir o invencible exército de gorilas, liderada polo desapiadado Xeneral Thade (Tim Roth), quen acurrala ao astronauta ata un templo que contén os segredos do pasado dos propios simios. O astronauta extraviado fai numerosos intentos por establecer contacto coa súa estación espacial, e os sinais de contacto lévano a el e aos simios rebeldes que o acompañaban na súa fuga, a un estraño lugar chamado polos simios "Calima", lugar no que supostamente chegara o primeiro simio, de nome "Semos" que colonizou o planeta. Estando en "Calima", Leo descobre que ese nome non é máis que o resultado de fragmentos dun letreiro que dicía "Caution live animals", polo que se dá conta de que non é ningunha cidade sacra ou templo senón nada menos que os restos da estación espacial da que el mesmo partira, e os seus amigos foran a buscalo.

Ao pór a funcionar a bitácora da estación, Leo decátase de que en realidade, ao ir rescatar ao chimpancé Pericles, atravesou unha barreira de tempo de maneira que, para o momento en que descubriu os restos da estación espacial, xa pasaran moitos anos desde que os seus compañeiros da estación caeran por accidente no planeta dos simios tratando de salvalo. Polo cal, tamén se dá conta de que a raza de simios era descendente dos animais que el e os seus compañeiros astronautas levaban na estación espacial. Ao ser acurralado polo exército de simios xunto con outros humanos que vivían en forma completamente primitiva, Leo é salvado pola chegada do chimpancé Pericles, que estrañamente apareceu tripulando a mesma pequena nave na que se perdeu. Os simios de xeito inxenuo creron que ese chimpancé era o seu deus Semos que regresaba ao planeta cumprindo algunha antiga profecía. Leo aproveita para abordar a nave e regresar á Terra, pero estrañamente só logra avanzar no tempo, descubrindo que aínda o planeta Terra era gobernado por simios e que xa non existían humanos, había un monumento xigante ao simio de nome Thade, no canto do monumento de Abraham Lincoln.

Personaxes
----------

* Mark Wahlberg como Leo Davidson, un astronauta das forzas dos Estados Unidos que accidentalmente abre un portal cara a outro mundo habitado por simios que falan e se comportan coma homes.
* Tim Roth como Xeneral Thade, un chimpancé comandante militar que quere exercer o seu control sobre toda a civilización simia.
* Helena Bonham Carter como Ari, unha chimpancé que protesta contra o xeito no que son tratados os seres humanos.
* Michael Clarke Duncan como Coronel Attar, un gorila oficial militar e segundo ó mando de Thade
* Paul Giamatti como Limbo, un orangután que traballa no mercado de tráfico de escravos humanos.
* Estella Warren como Daena, unha humana escrava, que como Ari, séntese atraída por Leo.
* Cary-Hiroyuki Tagawa como Krull, un gorila e líder militar cuxa carreira foi destruída por Thade.
* Kris Kristofferson como Karubi, o pai de Daena.

Notas
-----

1. ↑  BoxOfficeMojo.com

Véxase tamén
------------

### Ligazóns externas

* Ficha en Filmaffinity *(en castelán)*
* Ficha na IMDb *(en inglés)*

| * v
* c
* e
Tim Burton |
| --- |
| Director | 

|  |  |
| --- | --- |
| Filmes | 
* *Pee-wee's Big Adventure* (1985)
* *Beetlejuice* (1988)
* *Batman* (1989)
* *Edward Scissorhands* (1990)
* *Batman volve* (1992)
* *Ed Wood* (1994)
* *Mars Attacks!* (1996)
* *Sleepy Hollow* (1999)
* *Planet of the Apes* (2001)
* *Big Fish* (2003)
* *Charlie e a fábrica de chocolate* (2005)
* *A noiva cadáver* (2005)
* *Sweeney Todd, o barbeiro diabólico de Fleet Street* (2007)
* *Alice in Wonderland* (2010)
* *Sombras tenebrosas* (2012)
* *Frankenweenie* (2012)
* *Big Eyes* (2014)
* *Miss Peregrine's Home for Peculiar Children* (2016)
* *Dumbo* (2019)

 |
| Curtametraxes | 
* *The Island of Doctor Agor* (1971)
* *Stalk of the Celery Monster* (1979)
* *Vincent* (1982)
* *Hansel and Gretel* (1982)
* *Frankenweenie* (1984)
* *Stainboy* (2000)

 |
| Vídeos musicais | 
* "Bones"
* "Here with Me"

 |

 |  |
| Produtor | 
* *The Nightmare Before Christmas* (1993)
* *Cabin Boy* (1994)
* *Batman Forever* (1995)
* *James and the Giant Peach* (1996)
* *9* (2009)
* *Abraham Lincoln: Vampire Hunter* (2012)
* *Alice Through the Looking Glass* (2016)

 |
| Libros | 
* *The Melancholy Death of Oyster Boy & Other Stories* (1997)

 |
| Series de televisión | 
* *Beetlejuice* (1989–1992)
* *Family Dog* (1993)

 |


|  |  |
| --- | --- |
| Control de autoridades | 
* Wd: Q469624
* WorldCat
* VIAF: 222094249
* AFI: 62155
* Allmovie: v246306
* AlloCiné: 29284
* Box Office Mojo: planetoftheapes01
* CineRessources: 75145
* FAST: 1395371
* FilmAffinity: 550044
* GND: 4722333-9
* IMDb: tt0133152
* LCCN: no2001058175
* LUMIERE: 17249
* Metacritic: planet-of-the-apes
* OFDb: 7481
* OMDB: 869
* Rotten Tomatoes: 1108704-planet\_of\_the\_apes
* SUDOC: 130579203
* Synchronkartei: 2529
* TheNumbers: Planet-of-the-Apes-(2001)
* TMDb: 869
* TVcom: planet-of-the-apes-2001
* TVGuide: 135178

 |